Bethpage State Park

Is páirc stáit é Bethpage State Park atá suite i gContae Nassau, Nua-Eabhrac. Tá cáil ar leith ar an bpáirc mar gheall ar a cúrsaí gailf, go háirithe an ceann ar a dtugtar an "Black Course" - ceann de na cúrsaí gailf poiblí is deacra agus is mó cáil sna Stáit Aontaithe. State Park Is le Stát Nua-Eabhrac féin Bethpage State Park ina bhfuil beagnach 1,500 acra. Is é an New York City Department of Parks and Recreation a ritheann é agus atá freagrach as (ar an gcuma chéanna a bhfuileadar freagrach as 1,700 ceann eile de pháirceanna beaga, spraoi, linnte snámha, cúirteanna cispheile, leadóige agus ceapacha bláthanna atá sa gcathair sin). Osclaíodh an pháirc sna 1930idí mar chuid de thionscnamh fostaíochta le linn an Ghéarchéim Mhóir. Chomh maith leis an ngalf, tá cúrsaí siúil, talamh imeartha, agus réimsí picnice sa pháirc. Cúrsa gailf Bethpage Tá cúig chúrsa gailf 18-bpoll sa pháirc - an Black, Red, Blue, Green agus Yellow. Rinneadh comórtais mhóra gailf ar an Black Course, an U.S. Open ina measc (1936, 2002, 2009), an PGA Championship (2019, 2024) agus Corn Ryder 2025. Tá sé ar cheann de na háiseanna gailf poiblí is tábhachtaí i Nua-Eabhrac agus tarraingíonn sé imreoirí gailf ó fud na tíre. Tá Bethpage Black ar cheann den scór cúrsa is fearr as na 16,000 acu sin atá sna Státaí.. Cúrsa poiblí é Bethpage Black; dá bharr sin níl ar shaoránaigh Nua-Eabhrac a lámha a chur chomh domhain sin ina bpócaí le deis imeartha a fháil – táille $70 ó Luan go hAoine agus $80 ar an Satharn agus ar an Domhnach. $140 agus $160 a ghearrfaí ar dhaoine eile, ach an deis a fháil. Féach freisin Corn Ryder 2025 Tagairtí